***Opće napomene***

Ponuđač je dužan upoznati se s ponudbenom dokumentacijom, te izvršiti pregled lokacije izvedbe radova, kako bi ponuda uključivala sve troškove za izvedbu radova. Ukoliko se prije predaje ponude utvrdi eventualna nepravilnost, nepotpunost ili nejasnoća u opisu određene stavke, ponuđač je dužan pismenim putem kontaktirati investitora radi objašnjenja. Naknadne korekcije neće se priznavati. Izvođač je dužan pridržavati se svih važećih zakona i propisa i to naročito “Zakona o gradnji”, NN 153/13, Hrvatskih normi, “Općih tehničkih uvjeta za radove na cestama” (Zagreb, izdanje 2001. god.). Svi radovi moraju se izvesti solidno i stručno prema važećim propisima i pravilima dobrog zanata. Za sve radove treba primjenjivati važeće tehničke propise i građevinske norme.

Sukladno Zakonu o javnoj nabavi NN 90/11, u stavkama gdje se radi definiranja tehničkih svojstava i minimalnih tehničkih karakteristika navodi tip ili proizvođač predmeta nabave nudi se predmet nabave kao navedeni ili odgovarajućih svojstava. Sav materijal i oprema, koji izvođač dobavlja i ugrađuje, mora imati isprave o sukladnosti, u skladu sa “Zakona o gradnji”, NN 153/13.

U cijene ulaze svi troškovi potrebni za izradu objekta s nabavom i dopremom predviđenih materijala, pomoćnim radovima, pomoćnim napravama i drugim sredstvima potrebnim za ispravnu izvedbu.

U stavkama su uračunati svi radovi potrebni za ispravno dovršenje objekta, na osnovi normi, propisa i priznatih pravila tehničke struke.

Od trenutka preuzimanja gradilišta pa do primopredaje objekta Izvođač je odgovoran za stvari i osobe koje se nalaze unutar gradilišta. U građevinski dnevnik se unose svi bitni podaci i događaji tijekom građenja (npr. meteorološke prilike, temperatura zraka i sl.), upisuju primjedbe Projektanata, nalozi Nadzornog inženjera i Inspekcije. Tako registrirani zahtjevi obvezni su za Izvoditelja radova, s tim da je za svaku nepredviđenu višu radnju, kojom bi se povećalo ukupne troškove predviđene za izgradnju po ovom troškovniku, prethodno potrebna suglasnost Investitora.

Tako su u stavkama uračunati troškovi propisnog zbrinjavanja viška materijala, nabave gradiva, nadzorni, rukovodeći i drugi poslovi poduzeća, troškovi skela, oplata, alata, sprava i strojeva, svi sitni metalni i drugi dijelovi potrebni kod građenja, potrebna osiguranja tijekom radova, osiguranje odvijanja prometa, privremena signalizacija i regulacija javnog prometa za vrijeme gradnje, njega betona, crpljenje vode, signali na građevini danju i noću, čuvanje, dovodi struje i sl, ukratko, sve što je posredno ili neposredno potrebno za izvršenje radova po Projektu.

U slučaju kiše troškove crpljenja vode za normalan rad snosi Izvođač.

Nakon dovršenja gradnje Izvoditelj će predati posve uređeno gradilište i okolinu građevine predstavniku Investitora uz prisutnost Projektanta.

Obveza Izvoditelja je na propisan način zbrinuti cjelokupni višak materijala iz svih iskopa i ukloanjanja, a što je obuhvaćeno jediničnim cijenama Troškovnika. Ta obveza također podrazumijeva pronalaženje lokacija odlagališta, izradu projekta njihova uređenja te pribavljanje pripadajućih suglasnosti nadležnih institucija, Nadzora, Glavnog projektanta i Investitora.

**Izvođačeva je obveza održavanje javnih cesta koje koristi u svrhu građenja te sanacija svih eventualnih oštećenja nastalih korištenjem (Pravilnik o prekomjernoj uporabi javnih cesta - NN. travanj/2000.). Po završetku radova ceste je potrebno dovesti u prvobitno stanje bez prava na naknadu troškova**.

Jediničnim cijenama obuhvaćeno je osiguranje i ocjenjivanje kakvoće, tj. svi troškovi prethodnih i tekućih ispitivanja kako osnovnih materijala, tako i poluproizvoda, te definitivno dovršenih radova u skladu s važećim tehničkim propisima, pravilnicima i standardima i Općim tehničkim uvjetima Investitora.

Stavke troškovnika odnose se na definitivno dovršene radove, ispitane po kvaliteti i količini, te preuzete po nadzornoj službi Investitora, ukoliko nije u opisu izričito drukčije određeno.

Obračun količina radova vrši se prema stvarno izvedenom stanju, a sukladno mjerama iz Projekta. Količine radova koje nakon dovršenja čitavog posla nije moguće provjeriti neposredno izmjerom (npr. iskop tla, rušenje stabala i sl.) treba po izvršenju pojedinog takvog rada preuzeti Nadzorni inženjer. Nadzorni inženjer i predstavnik Izvođača radova unositi će u građevinsku knjigu količine tih radova sa svim potrebnim skicama i izmjerama, te će svojim potpisima jamčiti za njihovu točnost. Samo tako utvrđeni radovi mogu se uzeti u obzir kod izrade privremenog ili konačnog obračuna radova.

U svim slučajevima potrebe izmjena ili nadopuna projekta ili njegovih djelova ‑ odluku o tome donositi će sporazumno Projektant, Nadzorni inženjer, Investitor i predstavnik Izvođača, a tu svoju odluku unositi će u Građevinski dnevnik.

Sve izmjene i dopune Projekta ili njegovih dijelova, za koje se po Građevinskom dnevniku ne može dokazati da su vjerodostojni opisanom postupku neće se obračunati niti u privremenom, niti u konačnom obračunu.

**Projektant će na izravni zahtjev Investitora, odnosno zahtjev izvođača neposredno preko nadzornog inženjera, obavljati projektantski nadzor koji uključuje tumačenje rješenja iz projekta, utvrđivanje potrebe izmjene projekta ili usvojene metode rada ili potrebe za izvedbom dodatnih projekata, procjena situacije i donošenje rješenja u slučaju nepredvidivih okolnosti, sudjelovanje na sastancima s izvoditeljima radova, te davanje odgovora na upite izvođača i izrade detalja i skica projekta. Troškove projektantskog nadzora u tom slučaju snosi osoba koja je isti zahtijevala obzirom da navedene aktivnosti nisu uvrštene u osnovni trošovnik radova.**

Terminologija (nazivi stavaka) i sažeti opis rada pojedine stavke ovog troškovnika usklađen je s "Općim tehničkim uvjetima za radove na cestama".

Uz svaku stavku predmjera i troškovnika pored interne oznake stavke navedena je u zagradi odnosna točka prema Općim tehničkim uvjetima (OTU), koje su izdale Hrvatske ceste - Hrvatske autoceste (Zagreb, izdanje 2001. godine).

Obveza je Izvoditelja točno i potpuno pridržavanje svih normi (HRN) navedenih u Općim tehničkim uvjetima bez obzira što se poimence ne navode u stavkama (v.OTU odg.st.).

**Sukladno članku 54. Zakona o gradnji (NN 153/13) Izvođač radova je u cijelosti odgovoran za:**

* gospodarenje građevnim otpadom nastalim tijekom građenja na gradilištu sukladno propisima i zakonu koji uređuju gospodarenje otpadom
* oporabu i/ili zbrinjavanje građevnog otpada nastalim tijekom građenja na gradilištu sukladno propisima i zakonu koji uređuju gospodarenje otpadom

i sukladno tome mora uračunati u sve stavke troškovnika u kojima se javlja građevinski otpad sve troškove koji proizlaze iz gore navedene obaveze Izvođača.

Sve materijale iz iskopa koji u naravi predstavljaju mineralnu sirovinu a koji projektom nisu predviđeni za korištenje na samom gradilištu, Izvođač mora prevesti na odlagalište koje osigurava Naručitelj.

**»Opći tehnički uvjeti za radove na cestama« (Zagreb, izdanje 2001. god.) dio su ugovorne dokumentacije i Izvođač je dužan postupati u skladu s OTU-a osim ako je u projektnoj dokumentaciji drukčije istaknuto.**